Kari Tanács – 2009. április 15.

1.	Személyi kérdések
Szalai István adjunktusi kinevezése a Kémiai Intézethez (1994 óta vesz részt az oktatásban, 2001 óta adjunktus az Analitikai Kémiai Tanszéken)

2.		A 2009. évi egyetemi tanári pályázatok véleményezése
•	Csabai István – Komplex Rendszerek Fizikája Tanszék; 1992 óta PhD, 2002 óta docens a tanszéken, 2008-tól az MTA doktora. Egyike a legtöbbet hivatkozott hazai kutatóknak (7175 hivatkozás). 
•	Salma Imre – Kémiai Intézet; 2007 óta docens, az MTA doktora, 2008-ban habilitált. A kémiai és környezettudományi doktori iskolában is tanít, a környezettan tanár szak záróvizsga-bizottságának tagja; számos szakdolgozati és TDK témavezetés.
•	Török János – Állatrendszertani és Ökológiai Tanszék; 1995 óta docens, 2005 óta tanszékvezető, 2006-ban az MTA doktora. Biológus, biológia tanár és környezettan szakok oktatásában vesz részt (ökológia, állatrendszertan), oktat a biológiai és környtud doktori iskolában is. A Viselkedésökológiai Kutatócsoport vezetője
A pályázatokat egyhangúlag, vagy ellenszavazat nélkül támogatták a tárgyaló testületek (IT-k, Bíráló Bizottság, Kari Professzori Tanács).

3.		Tudományos Diákköri Érem adományozása
•	Szabó Mária – a Környezettudományi TDK elnöke a megalakulás (2004) óta, számos TDK témavezetője, zsűrielnök stb.
•	Tasnádi Péter – fizika, meteorológia és tantárgypedagógiai témák témavezetője, tehetséggondozásban kiemelkedő szerepet játszik, stb.

4.		Javaslat a Kar Kiváló Oktatója cím adományozására
Jalsovszky István (Szerves Kémiai Tanszék) és Mádlné Szőnyi Judit (Általános és Alkalmazott Földtani Tanszék)

5.		Javaslat a Kar Kiváló Hallgatója cím adományozására
Április 9-én a kari Tanulmányi Bizottság döntött a díjra jogosultak névsoráról, idén is valamivel több mint 40 hallgató kapott Kar Kiváló Hallgatója elismerést. A kari tanácsi döntés után küldjük ki a „nyertes hallgatók” névsorát a listára.

6.		A Kar Választási Bizottságának kiküldése
Kari Tanácsi és Intézeti Tanácsi választások lesznek tavasszal, így újjá kell választani (3 évre) a Kar Választási Bizottságát, erre választási körzetenként tesznek javaslatot a szervezeti egységek (ld. kari SZMSZ 26. § (6))
Biológiai Intézet: Gyenis Gyula
Fizikai Intézet: Tichy Géza
Földrajz-és Földtudományi Intézet: Bartholy Judit
Kémiai Intézet: Szalay Péter
Matematikai Intézet: Szentmiklóssy Zoltán
Dékáni Felügyelet alatt álló egységek: Ropolyi László
Kari Könyvtár és Dékáni Hivatal: Körmendi Tiborné

7.		A Kar 2009. évi költségvetése

8.	Egyetemi koncepciók, szabályzatok véleményezése

a)	Fenntartható fejlődés stratégia
A stratégia első fele felvázolja a fenntartható fejlődés fogalmát, a hazai és nemzetközi előzményeket, napjaink problémáit és kihívásait (elsősorban az oktatásra fókuszálva).
Ezután összeszedi azokat a célkitűzéseket, amelyeket az egyetemnek kell(ene) megvalósítania a fenntartható fejlődés megvalósulásáért:
1.	A fenntartható fejlődés megjelenése a képzésben: a fenntartható fejlődés oktatásának interdiszciplináris megjelenítése, minden szak képzésébe szervesen illeszkedő tartalmak megalkotása. A cél, hogy minden képzési szinten (BSc, MSc, PhD) megjelenjen a téma, hogy a fenntartható fejlődést az adott szakterületre specifikáltan oktassák, és hogy új, interdiszciplináris PhD programok jöjjenek létre a témakörben.
2.	A kutatás szerepe: a fenntartható fejlődés tudományos megalapozása, az ezzel kapcsolatos tudásunk bővítése (ez segíti a széleskörű társadalmi elfgodást is) és új technológiák kidolgozása. A természeti értékek védelme, a klímaváltozásra való felkészülés és a fenntartható vízgazdálkodás kialakítása mellett fontos az ezzel kapcsolatos társadalmi aspektusok vizsgálata („fenntartható társadalom”, életvezetési kérdések stb.)
3.	Az Egyetem működése és a fenntartható fejlődés elvei:
•	környezettudatos menedzsment – működésoptimalizálása
•	hulladék-kezelés
•	infrastruktúra fejlesztés: gazdaságosan működtethető épületek
•	irodai eszközöknél is fontos a környezettudatosság, elektronikus iratkezelés
•	az oktatási informatika fejlesztése: interneten elérhető előadások; minél több oktatási tartalomhoz utazás nélkül való hozzáférés (interneten), távoktatás fejlesztése
•	egyetemi polgárok életminőségének javítása
•	tömegközlekedés fejlesztése
További lépések: a stratégia végrehajtásában résztvevő szervezeti egységek és felelősök kijelölése; a meglévő FF-t szolgáló kezdeményezések összegyűjtése, ezek alapján a stratégia módosítása.
személyes hozzáfűzésem: érdekes, hogy ez a stratégia megalkotása után jut eszükbe…

b)	Tudás- és technológia transzfer koncepció
A koncepció célja az egyetemi kutatási eredmények hasznosítása, ill. ennek a hasznosulás módjának kidolgozása.
Felvázolja az ehhez szükséges lépéseket és tennivalókat:
•	a háttér megteremtése: szabályzatok, szerződés minták; kutatók ösztönzése; kutatási együttműködések segítése
•	kutatási portfolió összeállítása, folyamatos bővítése (egyetemi tudástérkép megalkotása; „innopontok” megszervezése – azaz innovatív ötletek gyűjtésére intézeti és tanszéki kapcsolattartói hálózat kiépítése; folyamatos kapcsolat a kutatókkal)
•	szellemi alkotások védelme
•	a szellemi alkotások hasznosulási módjának megtalálása
•	pr-tevékenység – a kutatási eredmények kommunikációja változatos fórumokon
Végül az intézményi keretekről szól: Rektori Hivatal, Pályázati és Innovációs Kp., Tudás-és Technológiatranszfer Iroda; kifejti az iroda céljait és feladatait (ld. előbbi pontok), az ehhez szükséges továbbképzést és az Iroda hatékonyságának mérésének eszközeit

9.	Bejelentések